Zápisnica
zo zasadnutia  dňa  4. marca 2015

Prítomní:
Ing.  Peter Hrapko, predseda komisie 
Ing. arch. Lucia Štasselová, členka komisie
Ing. Anna Reinerová, členka komisie
Mgr. Martin Pener, člen komisie

Ospravedlnený:
Mgr. Igor Adamec, člen komisie

Hostia:
- prezenčná listina

Program
1. Otvorenie
2. Návrh rozpočtu MČ Bratislava – Ružinov 2015 – 2017 - stanovisko
3. Rôzne

Predseda   komisie  privítal   prítomných   hostí  a členov  komisie a zároveň navrhol zmenu v bodoch rokovania.

Upravený program
- ako bod  č.2
Predstavenie nového člena komisie – tajomníčky Komisie sociálnych služieb
- ako bod  č.3
Návrh rozpočtu MČ Bratislava – Ružinov 2015 – 2017 - stanovisko
- ako bod  č.4
Výber nového člena Komisie sociálnych služieb  z radov občanov
- ako bod  č.5
Rôzne
	
Hlasovanie: 4 prítomní, 4 za, 0 proti, 0 sa zdržalo

K  bodu  č.2

Predseda komisie predstavil nového člena komisie – tajomníčku Moniku Repášovú.  

K bodu č. 3
Návrh rozpočtu MČ Bratislava – Ružinov 2015 - 2017-  stanovisko  
Hostia odpovedali na otázky členov komisie k jednotlivým položkám predloženého rozpočtu. Predseda komisie žiadal navýšenie položky 641 001 a úpravu rozpočtu. Navrhol prevod finančných prostriedkov z transferu pre RŠK.  Riaditeľku DD Pažítkova 2 p. Samolejovú vyzve, aby Komisii sociálnych služieb raz za 2 mesiace predkladala monitorovaciu správu. 
Komisia navrhuje zvýšenie čiastky položky 641 001 Opatrovateľská služba DD z čiastky 375 000€ na čiastku 450 000€.
Hlasovanie: 4 prítomní, 4 za, 0 proti, 0 sa zdržalo

K bodu č. 4
Výber nového člena Komisie sociálnych služieb z radov občanov
Na Referát organizačný a správy registratúry miestneho úradu bolo doručených 5 žiadostí z radov občanov. Predseda komisie predstavil jednotlivých záujemcov prečítaním ich motivačného listu a životopisu. Komisia na svojom prvom zasadnutí určila, že z radov občanov vyberie dvoch. Komisia vybrala spomedzi uchádzačov dvoch, p. Reinerová navrhla pozvať ich na najbližšie zasadnutie komisie, ktoré sa uskutoční 24.3.2015 o 16.00 hod v RDS Sklenárova.
Hlasovanie: 4 prítomní, 4 za, 0 proti, 0 sa zdržalo

K bodu č. 5
Rôzne.
•	Člen komisie p. Reinerová oboznámila členov komisie a hostí s aplikáciu interaktívny rozpočet. Túto aplikáciu používajú aj okolité krajiny ako Rakúsko, Česko. Aplikácia získava dáta z účtovníctva. Navrhla, že táto aplikácia by bola vhodná nielen pre úradníkov, poslancov ale aj občanov mestskej časti. Na zasadnutie Miestneho zastupiteľstva má pripravenú prezentáciu. Členovia komisie a hostia ju vyzvali, aby pre poslancov pripravila predpokladaný rozpočet.
Predseda komisie informoval členov komisie o stretnutí s vedúcou Odboru sociálnych služieb p. Valkovou. 

Najbližšie zasadnutie komisie sa uskutoční 24.3.2015 so začiatkom o 16.hod v RDS Sklenárova.

Predseda komisie: Peter Hrapko  v.r.
Zapísala: Monika Repášová